**REGULAMENT
Duel intelectual 5 (elevi)**

**Chișinău, 8 octombrie 2016**

**Capitolul I. Informaţii generale**- Evenimentul dat face parte dintr-o serie de activităţi organizate de Clubul Moldovenesc de Jocuri Intelectuale (CMJI) cu suportul Ministerului Tineretului şi Sportului al Republicii Moldova.

- Duelul 5 este organizat în parteneriat cu Direcția Generală Educație, Tineret și Sport a consiliului mun. Chișinău.

- Deciziile organizatorice se iau de CMJI.
- Cheltuielile de bază sunt suportate de CMJI, în baza unui grant oferit de Ministerului Tineretului şi Sportului al Republicii Moldova.

**Capitolul II. Concursul**

- Concursul se desfăşoară pe parcursul unei zile (sâmbătă, 8 octombrie 2016), la Chișinău.

- Duelul intelectual pune faţă în faţă elevi din instituţiile de învăţământ din câteva localități din țară.

- Duelul este compus din 2 competiţii: Cupa Liceelor la Ce? Unde? Când? 2016 și Licitația intelectuală.

- La finalul duelului va fi desemnată partea câştigătoare (dintre localitățile participante), clasamentul liceelor la Cupa Liceelor la CUC, dar şi clasamentul individual al echipelor în cele 2 competiţii.

**Capitolul III. Orarul concursului**

11.00 - 11.15 Pregătiri pentru concurs, înregistrarea echipelor.

11.15 - 11.30 Inaugurarea duelului, prezentarea echipelor.

11.30 - 13.30 Cupa Liceelor la Ce? Unde? Când?

13.30 - 14.00 Pauză de masă (fourchette)

14.00 - 16.00 Licitație intelectuală

16.00 - 16.15 Anunţarea rezultatelor finale şi premierea

**Capitolul IV. Cupa Liceelor la Ce? Unde? Când?**- Competiţia va fi compusă din 36 de întrebări de Ce? Unde? Când? Întrebările vor fi distribuite în 3 runde a câte 12 întrebări.

- Pachetul va avea o dificultate mică spre medie, cu întrebări din diverse domenii. Majoritatea întrebărilor nu vor necesita cunoştinţe foarte aprofundate, răspunsurile putând fi deduse logic şi prin discuţii.

- Se joacă după regulile standarde ale formatului sportiv: după citirea întrebării echipa discută un minut şi oferă răspunsul în scris.

- **Clasamentul individual** este realizat în baza nr. de răspunsuri corecte. În caz de egalitate, este avantajată echipa care a dat un răspuns mai aproape de final.

- În **clasamentul liceelor** vor intra doar liceele (instituțiile de nivel liceal) cu cel puțin 2 echipe în concurs. Clasamentul liceelor este determinat de media răspunsurilor corecte date de echipele care reprezintă fiecare liceu. În caz de egalitate, este avantajat liceul cu mai multe echipe în concurs. Criteriul 3 - liceul în care una dintre echipe a dat mai multe răspunsuri corecte.

- În **clasamentul localităților** vor intra doar localitățile (sau raioanele) cu cel puțin 4 echipe în concurs. Clasamentul liceelor este determinat de media răspunsurilor corecte date de echipele care reprezintă fiecare localitate/raion. În caz de egalitate, este avantajat(ă) localitatea/raionul cu mai multe echipe în concurs. Criteriul 3 - localitatea/raionul în care una dintre echipe a dat mai multe răspunsuri corecte.

**Capitolul V. Competiția de Licitație intelectuală**- Competiția este compusă din 2 părți:

Partea 1 - 8 teme a câte 8 elemente;

Partea 2 - 8 teme a câte 8 elemente;

- La **partea 1** se anunță o temă (top 8), după care echipelor li se oferă 4 minute pentru a scrie 8 elemente care ar intra în acest top. După fiecare temă se colectează fișele cu răspunsuri și se verifică.

- Echipele nu pot scrie mai mult de 8 elemente. Nu contează ordinea în care sunt scrise elementele.

- Pentru fiecare element corect echipa primește 1 punct. Echipa poate acumula cel mult 8 puncte per temă.

- La **partea a 2-a**, la fel, se anunță o temă (top 8), după care echipelor li se oferă 2 minute pentru a scrie un singur element, astfel încât acesta să fie cât mai jos în top, dar să nu depășească limitele acestuia.

- Nr. de puncte primit este egal cu locul pe care se clasează elementul scris. Echipa poate acumula cel mult 8 puncte per temă.

- **Clasamentul individual** este realizat în baza punctelor acumulate. În caz de egalitate, este avantajată echipa cu punctaje maxime pe teme mai mari.

- În **clasamentul liceelor** vor intra doar liceele (instituțiile de nivel liceal) cu cel puțin 2 echipe în concurs. Clasamentul liceelor este determinat de media răspunsurilor corecte date de echipele care reprezintă fiecare liceu. În caz de egalitate, este avantajat liceul cu mai multe echipe în concurs. Criteriul 3 - liceul în care una dintre echipe a acumulat mai multe puncte.

- În **clasamentul localităților** vor intra doar localitățile (sau raioanele) cu cel puțin 4 echipe în concurs. Clasamentul liceelor este determinat de media răspunsurilor corecte date de echipele care reprezintă fiecare localitate/raion. În caz de egalitate, este avantajat(ă) localitatea/raionul cu mai multe echipe în concurs. Criteriul 3 - localitatea/raionul în care una dintre echipe a acumulat mai multe puncte.

**Capitolul VI. Participanţii
- Participanţi vor fi elevii din instituţiile de învăţământ de nivel liceal.**

**- O echipă va fi compusă din cel mult 6 jucători de bază şi opţional, cel mult 2 jucători de rezervă. În fiecare echipă vor fi cel puţin 4 jucători. Componenţa finală a echipelor va fi comunicată organizatorilor în ziua competiţiei.**
- Modificările în componenţă se pot face între runde.
**- Echipelor care se vor prezenta cu mai puţin de 4 jucători în componenţă nu li se va permite participarea în concurs.**

**- Echipele pot fi însoţite de membri nejucători (de ex. profesori), care se vor ocupa de organizarea echipei, însă nu vor participa la joc.**

**Capitolul VII. Rezultatul duelului
- Pe lângă clasamentul fiecărei competiții în parte va fi realizat și un scor general între localitățile/raioanele duelante.**

**- Pentru clasamentul general va conta media de puncte acumulate de fiecare parte pentru ambele concursuri, după cum urmează:**

**a) Media de la concursul Ce? Unde? Când? va conta la 100%.**

**b) Media de la concursul Licitație intelectuală va conta la 25%.**

**Capitolul VIII. Contestaţiile**- O comisie de contestaţii din cel puţin 2 persoane va fi instituită de către CMJI. Componenţa acesteia va fi anunţată înainte de începutul competiţiei.
- Comisia de contestaţii se va expune asupra contestaţiilor până la anunţarea rezultatelor finale.

**Capitolul IX. Alte detalii**

- Pe parcursul competiţiilor vor fi urmărite regulile de Fair Play (faptul ca echipele să nu se inspire din alte surse, să nu se comunice între echipe în timpul discuţiei întrebărilor, etc.). În cazul care vor fi depistate astfel de încălcări, persoane sau echipe pot fi rugate să părăsească sala.

- Membrii echipelor pot fi susţinuţi în sală de prieteni şi colegi.

- Rezultatele concursului vor fi publicate pe site-ul oficial al Clubului Moldovenesc de Jocuri Intelectuale -[www.cuc.md](http://www.cuc.md).